﻿ Andrei Șerban și spațiile cehoviene Andrei Șerban este un regizor ale cărui spectacole trebuie să le vezi Fie că montează într-o limbă inteligibilă sau nu, reușește să aducă o prospețime incredibilă unei piese vechi, o reinterpretează și te face pe tine ca spectator să te transpui într-un univers pe care la finalul reprezentației nu știi cum să îl califici – dacă ți-a fost sau nu pe plac Regizorul de origine română are un stil care poate părea ușor de înțeles, dar care de fapt presupune un fel de ping-pong cu toți cei implicați în actul artistic, fie că este vorba despre creatorii spectatolelor sau cei care doresc să vadă doar rezultatul muncii lor Conturarea stilului său a avut nevoie de mulți ani, în care Andrei Șerban s-a străduit mereu să își forțeze limitele, să își depășească barierele și să aplice același tratament și cu cei cu care lucra În autobiografia sa sunt povestite o serie de experiențe care l-au marcat și l-au făcut să devină un artist vizual desăvârșit, dar și un părinte spiritual, un creator cu o capacitate extraordinară În cartea pe care el a scris-o, parcursul său profesional pare simplu și fără bariere; momentul care i-a schimbat de fapt destinul a venit o dată cu invitația lui Ellen Stewart în 1969 de a monta un spectacol la faimosul teatrul experimental al New York-ului, La MaMa De fapt, spectacolele sale au atras mereu atenția, criticile nu au fost tot timpul pozitive, dar a fost controversat tocmai datorită abordării sale neobișnuite și a stilului inconfundabil Colaborarea cu Peter Brook În parcursul său profesional, regizorul scrie că a avut două întâlniri esențiale – cea cu Jerzy Grotowski și cea pe care aș dori să o accentuez, pe care a avut-o cu Peter Brook, alături de care a montat un spectacol și a lucrat timp de un an, la propunerea celui din urmă, care l-a selectat pe Andrei Șerban pentru a face parte din echipa sa după ce a vizionat Ubu Arden la New York (Șerban, 2006, 104) Invitat pentru a lucra la noi proiecte, regizorul român a plecat la Paris pentru a face parte din echipa Centrului Internațional de Cercetări Teatrale Experiența pe care a dobândit-o este impresionantă, mai ales că a dorit, alături de Peter Brook, să valorifice fiecare mijloc de comunicare, spectacolul Orghast fiind montat în greaca veche prin spații din ce în ce mai mari și mai impunătoare „Brook aspira către o formă de regie invizibilă, care să pară anonimă O colaborare între cercetători într-un laborator științific e bine-venită în efortul de a aduce la iveală ceva esențial Arta obiectivă atinge esența, expresie a unui adevăr universal În contrast, arta subiectivă este rezultatul propriilor gusturi și capricii Aceasta este premisa căutării lui Brook” (Șerban 2006, 123) Descrierea pe care Andrei Șerban o face legată de munca asiduă și istovitoare pe care a depus-o în acest context este de un farmec aparte, menține viu interesul lecturii și lasă impresia cititorului că a putut fi acolo unde se petrecea toată acțiunea Impactul față de stilul de lucru, dar și experiența dobândită este încă proaspătă în mintea lui Andrei Șerban, după cum scrie în cartea sa Pentru a putea înțelege mai bine sistemul regizoral brookian, este nevoie de câteva precizări Regizorul de origine engleză a reușit să revoluționeze modul de creație și percepție al teatrului, tocmai prin abordarea sa neobișnuită și prin încercarea constantă de a descoperi esența acestei minunate arte În cadrul Centrului Internațional de Cercetări Teatrale a făcut nenumărate experimente care au avut rezultate uimitoare, rămânând printre creatorii contemporani cei mai de seamă George Banu spunea că Peter Brook consideră că „între actori și public nu există decât diferența de situație și nu o diferență fundamentală” (Brook, 1997, 12) Acest enunț este de fapt unul dintre principiile de bază ale creațiilor sale În cartea făcută după conferințele pe care le-a susținut, regizorul are în vedere o clasificare clară între patru tipuri de teatru – cel mort, sacru, brut și imediat Voi încerca să le prezint, într-o încercare vulgarizată Așadar, cel mort este de fapt cel comercial, cel în care creatorii de spectacole sunt plafonați, avizi după succes și fără dorința perfecționării constante, iar publicul dorește doar o rețetă rapidă, ceva ușor de înțeles și la care să nu reflecteze ulterior Teatrul sacru este cel care are o componentă invizibilă, intangibilă, iar spectatorilor le este oferită o cale de acces în interiorul artei, dar nu pot accentua exact rețeta succesului spectacolului Teatrul brut sau cel popular nu are stil, scrie Brook Este cea mai veche formă de teatru, este făcut pentru un consum rapid și deține orice mijloc de captare a atenției, în care orice este permis Teatrul imediat este cel în care se aduc mereu schimbări, în care toți cei implicați sunt mereu pregătiți să renunțe la toată munca lor pentru a redefini tot ce au făcut până în acel moment „În fiecare zi punem la încercare descoperirile de ieri, gata să acceptăm că adevărata piesă iar n-am înțeles-o” (Brook, 1997, 22) Este modalitatea prin care se poate evolua în permanență Toate principiile sale, formele de creație și ideile inovatoare i-au fost transmise lui Andrei Șerban în acel an în care au lucrat împreună Esența teatrului brookian este că teatrul trebuie să fie o manifestare cât mai simplă, dar să aibă acea componentă magică care să îi lase pe spectatori să se gândească, să reflecteze și să găsească răspunsuri Bazele sistemului regizoral al lui Andrei Șerban Sistemul lui Andrei Șerban are multe influențe dobândite din colaborarea cu Peter Brook Faptul că a putut observa o altă metodă de lucru, că împreună au găsit formule pentru a monta piese într-o limbă și într-un spațiu total necunoscut, că au impactat lumea teatrală într-o manieră de neuitat l-au transformat pe regizorul de origine română într-o persoană care continuă să își pună întrebări, să testeze limitele tuturor celor cu care lucrează, dar asumându-și identitatea sa „Ca regizor, nu știu exact care este rolul meu, știu doar că pasiunea mea face parte dintr-o căutare colectivă, în termeni poetici, că și eu contribui ca focul să fie aprins” (Șerban, 2006, 7) Afirmația sa are legătură și cu teatrul No, pe care a avut ocazia să îl studieze chiar în locul de origine La un moment dat îl menționează pe mentorul său ca fiind cel care i-a schimbat concepția asupra noțiunii de regie: „Peter Brook spunea că un regizor este un impostor sau o călăuză în noapte care deși nu cunoaște teritoriul, nu are de ales, trebuie să meargă înainte Chiar atunci când nu pretinde că e Dumnezeu, rolul pe care îl joacă (cel puțin în teatru) implică o autoritate asemănătoare Și totuși, deși e nevoit să accepte rolul, trebuie să-și urmeze modest intenția de a defrișa substanța ascunsă, de a căuta calitatea, căci un efort adevărat e recompensat prin calitate” (Șerban, 2006, 217) De asemenea, în autobiografia sa definește clar care este locul teatrului și al artistului în perioada actuală „Din păcate, arta din ziua de azi fiind tot mai legată de semnătura unui artist și depinzând de personalitatea lui, a devenit un teren de vânătoare a gloriei A fi artist a devenit un scop în sine Odată recunoscut, ești aureolat de prestigiul durabil atribuit artistului ( ) dacă teatrul mai poate avea un rost, e că prin el putem încerca să ne ridicăm spre altceva, spre o altă calitate decât cea de toate zilele Singura acțiune pozitivă în orice facem e aceea de a ne reorienta spre sursele adevârate ale vieții” (Șerban, 2006, 55) Andrei Șerban are o metodă pentru conceperea spectacolelor sale - „nimic nu e mai frumos în artă decât atunci când legătura dintre disciplină și spontaneitate funcționează armonios” (Șerban, 2006, 76) Iată cât de simplu și onest își imaginează succesul acest creator de spectacole „un final bun nu înseamnă a produce iluzii >, ci a supraviețui fără a-ți fi rușine de tine” (Șerban, 2006, 74) „Pentru mine teatrul bun e cel care caută complexitatea, ceea ce include evident orice aspect de viață, deci și politicul, dar merge mai adânc Tot ce am avut eu să transmit a fost o experiență umană, atât, deși în exuberanța tinereții și a pasiunii momentului am căzut în păcatul plăcerii de a arăta cu degetul Posibilitatea de a căuta ce ne leagă m-a interesat întotdeauna, chiar dacă nu o putem simți decât pentru câteva clipe Dar aceasta este poate condiția efemeră a teatrului” (Șerban, 2006, 53) Tentația asupra căreia am cedat, cea a citatelor succesive, a fost tocmai pentru că formulările regizorului sunt clare și concise, iar explicarea pe care aș fi dat-o ar fi făcut să se piardă din valoare Trebuie să recunosc că volumul său, O biografie, este o rețetă a succesului pe care simți că trebuie să o consumi rapid și să îți încerci singur norocul Explicațiile sale simple și detaliate, precum și concluziile la care ajunge după diferite experiențesunt savuroase și rămân întipărite rapid în mentalul cititorului, mai ales avâdn în vederea forța sa interioară Dar totuți trebuie avut în vedere și rezultatul sistemului său filozofic și regizoral, astfel că în continuare voi detalia două dintre proiectele sale artistice – Unchiul Vania montat la Teatrul Maghiar din Cluj în 2007 și Ivanov, producție a Teatrului Bulandra din București din anul 2011 Cele două opere dramatice îi aparțin lui A P Cehov, asupra căruia voi insista, mai ales din punctul de vedere al creațiilor sale A P Cehov și spațiile dramatice Dramaturgul rus a trăit doar patruzeci și patru de ani (1860 – 1904), dar a reușit să lase o moștenire considerabilă literaturii ruse și universale Profesia sa de doctor l-a ajutat să intre în contact cu tot felul de oameni, să le observe comportamentul și să poată scrie radiografii interesante ale societății Când s-a apucat să scrie piese de teatru, a fost intens dezaprobat, ceea ce i-a zdruncinat într-atât încrederea în scrierile sale, încât a dorit să renunțe Totuși, cu sprijinul celor apropiați, a continuat, iar Teatrul de Artă din Moscova i-a găzduit spectacolele lui Constantin Stanislavski, care a realizat piesele sale, având un succes fantastic alături de scenograful Victor Simov Teatrul de Artă din Moscova, deschis de Stanislavski în colaborare cu Vladimir Nemirovivi Dancenko, a fost construit pentru a aduce prospețime teatrului rus, dar a fost și ocazia perfectă pentru a monta piesele lui Cehov Prima montare, Pescărușul, a fost dezbătută pentru că criticii nu se puteau hotărî asupra valorii sale, până la urmă s-a dovedit un succes fulminant Piesele cehoviene sunt cu atât mai savuroase cu cât nu sunt delimitate înspre o ironie fină îndreptată împotriva personajelor sale, deci umoristice, sau pline de tristețe și fără nici o speranță Cele două piese sunt scrise la zece ani diferență între ele – Ivanov în 1887 și Unchiul Vania în 1897, fiind chiar printre ultimele piese pe care le-a scris Ambele sunt povești ale oamenilor care și-au ratat viața din diverse motive, cu personaje conturate pentru a fi atât detestabile, dar și demne de milă și cu care cititorul să poată empatiza Însă trebuie accentuat spațiul pe care Cehov îl creează, cu atât mai mult cu cât există speculații privind faptul că nu a dorit să intervină prea mult în plan scenografic prin didascalii În Ivanov acțiunea se desfășoară fie la Lebedevi, fie la moșia lui Ivanov, mai ales în interiorul celor două case Actul întâi și trei se petrec în spațiul închis, dăunător al moșiei lui Ivanov, iar actele doi și patru în casa Lebedevilor, unde sunt multe personaje și discuțiile decurg într-o manieră diferită Am observat că atunci când oferă cele mai multe indicații privind spațiul, adică în actul doi, când personajele intră și ies, se plimbă tot timpul, dialogurile sunt scurte și superficiale, îndreptate mai ales înspre bârfă, existând doar două sau trei monologuri În schimb, personalitatea și deprimarea lui Ivanov este marcată profund și în pereții casei sale, unde există mereu discuții principiare și monologuri lungi, apăsătoare, de altfel acțiunea se petrece doar în două camere – în biroul său și într-o altă cameră În actul întâi se repetă obsesiv cuvântul „casă”, toate drumurile pornesc și se îndreaptă spre acest loc, unde toți locuitorii mărturisesc că sunt cuprinși de disperare, de tristețe și deprimare Mai mult, Anna, soția lui Ivanov care este grav bolnavă și urmează să moară, aude mereu sunetul apăsător al cucuvelelor – simbol al nenorocirii, al morții Ea nu are voie să părăsească casa din cauza bolii, iar când o face ajunge în casa Lebedevilor și îi surprinde pe soțul ei săruntându-se pasional cu mezina casei Salvarea ei ar veni doar din afara casei, plecarea în Crimeea fiind singura soluție recomandată de Lvov, medicul său Personajul Șabelski consideră că își va găsi fericirea la Paris, lângă mormântul soției sale, unde dorește să ajungă, iar Sașa, fiica Lebedevilor și viitoarea soție a lui Ivanov, vrea să plece în America, să fie independentă și aibă parte de o „dragoste activă” alături de Ivanov Iată că toți cei dovedesc o capacitate intelectuală diferită de a celorlaltor personaje doresc să ajungă într-o altă locație, legând cumva de locul în care se află toată nefericirea lor Deși acțiunea piesei este dinamică în ceea ce privește mișcarea personajelor, singurele momente în care autorul „discută” cu regizorul/regizoarea, adică oferă indicații scenice care țin strict de mediul teatral, este în actul întâi, când Șabelski vine din spatele scenei și când Borkin, administratorul moșiei lui Ivanov, ajunge în mijlocul scenei Apoi, momentul în care Ivanov se sinucide cu o împușcătură se petrece diferențiat de spațiul de joc – de partea cealaltă a sălii Așadar, spațiul în această piesă este important prin semnificațiile sale, dar și prin impactul pe care îl are asupra personajelor În cazul celei de-a doua piese, lucrurile sunt întrucâtva mai simple Acțiunea se petrece mai ales în interiorul casei, a moșiei lui Serebreakov, cea care are douăzeci și șase de camere uriașe după cum menționează chiar proprietarul, spunând chiar că ar fi un cavou, un loc mortuar Totuși doar câteva sunt camerele în care stau personajele – fie în biroul profesorului a cărui casă este sau în grădina în care este zăpușeală sau în sufragerie Oricare ar fi spațiul ales, se creează o atmosferă apăsătoare, plină de frustrările celor prezenți și de tristețea lor Ar putea părea o poveste de dragoste complicată – în care trei bărbați sunt îndrăgostiți de aceeași femeie, o altă femeie îl iubește pe unul dintre ei, fără a avea împlinire Legat de povestea dintre Astrov, medicul familiei, și Elena, soția proprietarului, ei și-ar putea împlini dragostea „la ocolul silvic”, după cum dorește Astrov, dar nu se întâmplă, deci spațiul imoral este proiectat în afara casei De asemenea, grădina pare un loc în care personajele se reculeg, dar nu se întâmplă astfel Dramaturgul are doar două intervenții care amintesc de scenă, ambele în actul trei, când Elena se plimbă nestingherită pe spațiul scenic, iar a doua când Voinițki încearcă să îl împuște pe Serebreakov, dar nu reușește, deși încearcă și a doua oară Serebeakov și soția sa doresc să părăsească această casă, în care nu se simt în largul lor și vor să vândă tot și să plece în Finlanda, dar din cauza unor discuții aprinse pleacă la Harkov Atmosfera apăsătoare a piesei contrastează cumva cu penibilul care intervine la un moment dat, o dată cu lamentarea continuă a personajelor care indiferent de spațiul sau compania în care se află, sunt profund nefericite Andrei Șerban și spațiul său cehovian Regizorul de origine română decide să monteze cele două spectacole în România după succese pe care le-a avut în străinătate După cum declară, Cehov îl ajută să se înțeleagă mai bine, astfel că îl interpretează într-o manieră total diferită Modul său de a pune în scenă Unchiul Vania, spre exemplu, este copleșitor, complicat pentru actori, dar plin de semnificații Ivanov este spectacolul la care nu știi dacă este sau nu bine să râzi, pentru că montarea combină drama personajelor cu o latură comică, astfel că mesajele pe care le transmite publicului sunt câteodată greu de înțeles Ivanov este unul dintre succesele Teatrului Bulandra din București, biletele se vând mereu cu mult înaintea spectacolului Cum intri în sală îți dai seama că va fi diferit de alte producții teatrale pentru că este totul transparent, astfel că poți observa fiecare detaliu al scenei care este golită, doar cu câteva obiecte puse în ordine Se pot întrevedea toate elementele, iar actorii pătrund în scenă din toate direcțiile Actele sunt delimitate exact, prin pauze în care se coboară cortina pentru a se instala noul decor, iar fiecare spațiu din scenă, dar și din sală este străbătut de actori, fără a lăsa spectatorii să se deconecteze în timpul reprezentației Totul se petrece fie foarte rapid, fulminant, fie încet, pare că timpul nu mai vrea să se treacă Andrei Șerban marchează perfect dialogurile, le separă de monologuri prin lumina care accentuează momentele critice Scena pare împărțită mereu în trei părți, marcate printr-o cortină, o perdea transparentă, care în actele doi și patru marchează spațiul exterior, grădina Lebedevilor, spațiul care este promiscuu, unde se căsătoresc Ivanov cu Sașa, unde se anunță logodna contelui Șabelski cu văduva bogată Babakina Marfa Egorovna, legând cumva cele două evenimente prin aceeași motivație financiară a căsătoriei lor Sunetul este de asemenea un personaj care umple spațiul sau nu îl populează, dar care este o parte importantă a spectacolului, pentru că intrările în scenă care se fac prin culoarele pentru spectatori sunt marcate printr-o sonorizare puternică, actorii aproape că strigă textul, deși unii dintre ei au microfoane De asemenea, când folosesc culoarele și pasarelele din lateralele scenei, actorii au tendința de a călca foarte apăsat, parcă vor cumva să evidențieze faptul că sunt cumva în afara spațiului clasic de joc În ceea ce privește lumina în corelație cu spațiul, am observat că la câteva dintre monologurile lui Ivanov, datorită luminii i se proiectează umbra pe acel material transparent care separă spațiul scenic, fiind de fapt un spațiu liminal În actul doi, când acțiunea se petrece în salonul Lebedevilor, când se dorește să se creeze o atmosferă bizară, se folosește o lumină verde sau când Ivanov îi cere Zinaidei Savișna, soția lui Lebedev, să îl amâne cu plata datoriilor, pentru că se află în imposibilitate să plătească, regizorul a folosit o lumină mov, care dă impresia unui moment bizar, demonic, chiar macabru Când a fost aranjat salonul în care se petrece acțiunea, a fost adusă mobilă veche, care să recreeze atmosfera de început de secol douăzeci a Rusiei, iar în actul doi cortina despre care am vorbit separă salonul de curtea moșiei, iar actorii o dau la o parte fiind chiar deranjați de gestul lor Borkin, când își face intrarea în scenă, folosește tot spațiul, parcă vrea să îl inventarieze și în actul întâi se urcă și pe platforma mediană, care separă fotoliile spectatorilor de culoarul de acces Spațiul kinetic al actului trei revine în casa lui Ivanov, mai exact în biroul său Sunt așezate câteva instrumente muzicale, scaune și biroul de lucru, pe care sunt câteva foi Aici, actorii iau în posesie spațiul mult mai bine, în cadrul monologurilor încep să se urce pe pianul fragil, pe scaune, chiar pe birou, pentru a-și demonstra spiritul înalt, nemărginirea personalității lor Ultima parte a spectacolului plasează acțiunea în casa Lebedevilor, pentru a se încheia nunta lui Ivanov cu Sașa, care deja nu mai este sigură că vrea să devină soția lui Scena este plină de flori, cortina transparentă este trasă, iar nuntașii stau dincolo de ea, dar cu spatele la spectatori, angrenați parcă într-o altă lume Deși Anna a murit în actul anterior, ea se plimbă necontenită, lăsând impresia unei lumi ireale, unui spațiu ca și purgatoriul – la un moment dat ea se va urca pe o scară care se află pe pasarela din spate, iar lumina pare că se urcă într-o lume divină Nuntașii poartă râturi și urechi de porc, ceea arată conotația acestei căsnicii Alt detaliu impresionant este spațiul denotativ – violoncelul care îi amintește contelui de Anna care a murit, deși era fată bună Astfel că spațiul pe care Andrei Șerban îl gândește și îl creează alături de toți artiștii implicați în Ivanov este unul care rămâne întipărit în memorie, care agresează spectatorul, îl ține conectat la toate evenimentele, dar nu este indiferent În Unchiul Vania, lucrurile sunt diferite, dar există și câteva similitudini Actorii invită spectatorii în sală, îi ajută să își găsească locul, iar apoi fug să își ocupe ei înșiși locul pentru a începe reprezentația Schimbarea gândită de regizor – să pună publicul pe scenă și actorii să stea în sală, este cumva o schimbare binevenită în înțelegerea piesei, pentru că adaptarea făcută de Andrei Șerban își dorește să reorganizeze modul de percepție și gradul de implicare a celor dintâi Actorii au monopol total asupra sălii, se plimbă neconteniți fie pe la balcoane, fie printre scaunele clasice ale spectatorilor, iar fasciculul de lumină care îi urmează, care le accentuează starea și discursul, lasă o urmă de incertitudine – este teatru sau film? Privirea publicului este direcționată doar acolo unde se dorește, astfel că se pot produce diferite schimbări care vor scăpa atenției De asemenea costumele sunt construite în așa fel încât să accentueze puritatea Elenei, îmbrăcată în alb când toți poartă culori închise, reci Faptul că spațiul este folosit astfel dă naștere altor semnificații, care au legătură cu oamenii care nu trebuie să se detașeze de personajele cehoviene; actorii se plimbă printre spectatori tocmai pentru că sunt dintre ei, tocmai pentru că Cehov este mai actual ca oricând Cheia de analiză pe care Andrei Șerban are legătură cu felul în care folosește sala Teatrului Odeon din București, faptul că spectacolul se desfășoară și pe orizontală, și pe verticală Partea în care Serebreakov decide să danseze pe un tango cu toate femeile din casă atestă de fapt farmecul său, pe care Voinițki este atât de gelos El posedă toate armele seducției, dansează, iar apoi părăsește sala printre spectatori Astrov îi urmează exemplul, doar pentru a dansa cu Elena, devenind formalist atunci când Sonia se apropie de el Sfârșitul primului act se termină magistral, cu candelabrul care se lasă încet peste Voinițki, care privește blând înspre spectatori, stârnind mila acestora Actul doi începe în camera lui Serebreakov, care este predominant roșie, ca un semn al dormitorului matrimonial, dar și a unui spațiu demonic, bolnăvicios, întocmai ca profesorul Camera sa devine neîncăpătoare când toată familia se adună ca să vadă ce i se întâmplă și de ce țipă Conflictele dintre personaje sun puternice și se amplifică și prin sunet – țipă unii la ceilalți – și devine deranjant și pentru privitor Spațiul kinetic este extins, actorii se urcă și coboară pe scara ce duce la acea cameră, se plimbă prin cameră, apoi ajung toți în sufragerie, întocmai ca în piesă Canapeaua este locul de întâlnire pentru discuții serioase, iar faptul că Elena este poliglotă îi conturează personalitatea de femeie ușoară, alături de hainele sale Pe tot parcursul spectacolului, se mișcă intens, are un neastâmpăr cauzat mai ales de plictiseală; lumina roșiatică care invadează scena din când în când creionează atmosfera unui bordel, mai ales având în vedere pasiunile ascunse care se nasc în casă La un moment dat, în beția sa, Voinițki iese din casă în ploaie, pe care o consideră o salvare, că va spăla tot răul existent, iar imaginea casei miniaturale înconjurate de noroi este senzațională Monologul acestuia, în care își exprimă regretele față de viața inutilă pe care a dus-o în umbra profesorului, este marcat de noroiul în care se tăvălește, fiind unul dintre spațiile simbolice, pline de semnificații – noroiul fiind probleme prin care a trecut și de care nu poate scăpa Alături de el apare Astrov, doctorul care tocmai s-a îmbătat și coboară pe o scară ca să poată ajunge unde este Vania Simbolistica este a decadenței lui Astrov, care devine penibil și ilar și face aluzii vulgare despre relația dintre Elena, femeia pe care declară că o admiră, și Voinițki Îl pune pe Vafă să îi cânte ceva și parodiază apoi dansurile rusești, învârtindu-se în jurul casei miniaturale Spațiul pe care ei joacă este murdar și alunecos și dă impresia unui loc lipsit de moravuri sau morală Sonia vine să salveze situația și se plasează deasupra unchiului său, pe care îl curăță de noroi Mobilierul pare vechi și prăfuit, singurul obiect care iese în evidență este canapeaua albă Locurile prin care trec actorii par improvizate, sunt niște bare de lemn, iar suprapunerile de decor sunt folosite pentru a crea impresia unui labirint, prin care Elena se ascunde ca să asculte discuția doctorului cu fiica sa vitregă, Sonia Astrov se plimbă printre spectatori și începe să vorbească tare, aproape să țipe discursul pe care îl are, ceea ce nu îi lasă indiferenți pe cei din sală Întocmai ca la Ivanov, publicul nu poate fi altfel decât conectat la evenimente, actorii fac orice pentru a le menține interesul Apare în final Elena și vrea să reia relația cu Sonia, alături de care bea vin și își fac confesiuni și se transformă într-un loc trist, detestabil, mai ales pentru că Elena nu este lăsată să cânte, așa cum își dorește Actul trei începe în sufragerie, acolo unde sunt toți așteptați pentru a li se spune planul profesorului Este un spațiu acoperit de materiale, cu scaune și mese, iar Elena atrage din nou atenția cu ținuta sa roșie, care constractează cu celelalte costume Așezarea pe mai multe nivele a mobilierului coincide cu conflictul dramatic – pe măsură ce se intensifică, actorii urcă spre punctul culminant, masa la care vor afla despre planul mârșav Atunci când își ține discursul, Serebreakov se urcă pe masă, astfel că este mai înalt decât toți ceilalți, un indicator al superiorității sale autoimpuse, pe care și-o exercită cu orice ocazie Ultimul act dezvăluie o bibliotecă imensă într-un spațiu în care plouă, cu mult noroi pe jos Decorul este în culori terne, la fel și îmbrăcămintea actorilor Voinițki se plimbă prin casă, se duce prin camerele în care a sta profesorul pentru a putea scăpa de Astrov care îi cere morfina furată Conflictul se transformă când vine Elena și vrea să își ia rămas-bun de la profesor, care nu dorește să o lase să plece Astfel că încep să flirteze, iar în întunericul camerei se poate vedea profesorul care așteaptă momentul potrivit, este îmbrăcat într-un costum alb, semnificantul purității În câteva momente, se tăvălesc prin noroi, fiinf un moment similar cu al lui Vania, deoarece este tot un simbol al decadenței morale Cei doi se opresc când intră profesorul în cameră, care îi întinde mâna cu o mănușă albă imaculată Elenei, pentru a o ajuta să se ridice Apoi ține un nou discurs, iar imaginea pe care o creează – omul în costum alb printre cei plini de noroi este foarte expresivă și are un mare impact vizual Pleacă, urmați de Astrov și lasă familia într-o criză, pentru că nu mai înțeleg rostul vieții, într-o notă deprimantă Andrei Șerban creează două spectacole pline de înțelesuri, creații în care toate elementel sunt în acord, în care poți înțelege parcursul chiar și prin scenografiere, în care spațiul devine un dicționar de simboluri Montările sale trebuie să facă parte din cultura pasionaților de teatru pentru că oferă o nouă perspectivă asupra lui Cehov, una umană, mult mai amuzantă și actualizată și reușește să aducă publicului sentimentul unei alt fel de implicări în creațiile artistice Deși are un mesaj puternic, spectatorii pot pleca confuzi, pentru că concluzia nu este clară, doar că paseismul nu trebuie să mai facă parte din societatea actuală Bibliografie: Bachelard, Gaston (2005) Poetica spațiului Pitești: Editura Paralela 45 Banu, George (2005) Peter Brook Spre teatrul formelor simple Iași: Editura Polirom și Unitext Barris, Roann (1999) Un teatru al intervalului Arhitectura şi sfârşitul spectatorului București: Editura Paideia Brook, Peter (1997) Spațiul gol București: Editura Unitext Gottlieb, Vera (2005) Anton Chekhov at the Moscow Art Theatre London and New York: Routledge Gottlieb, Vera și Paul Allain eds (2004) The Cambridge Companion to Chekhov United Kingdom: University Press, Cambridge Lehmann, Hans-Thies (2009) Teatrul postdramatic București: Editura Unitext, p 220 – 239 Nabokov, Vladimir (1981) Lectures on Russian Literature Șerban, Andrei (2006) O biografie Iași: Editura Polirom 